2014નું વર્લ્ડ ચેમ્પિયન જર્મની 13 વાર સેમિફાઇનલમાં પહોંચ્યું છે એ વાત અલગ છે કે બ્રાઝિલે પાંચ ટાઇટલ જીત્યા છે જેની સરખામણીએ જર્મનીએ ચાર વખત વર્લ્ડ કપ જીત્યો છે પરંતુ તેના ટેકામાં ઇટાલીએ પણ ચાર વાર વર્લ્ડ કપનો તાજ ધારણ કર્યો છે. યુરોપિયન ટીમમાં જર્મની બાદ ઇટાલીનો જ ક્રમ આવે છે જેણે આઠ વાર સેમિફાઇનલમાં પ્રવેશ કર્યો છે. જોકે 1990ની સેમિફાઇનલ અને 1994ની ફાઇનલને બાદ કરતાં છેલ્લા પાંચ વર્લ્ડ કપમાં 2006ને બાદ કરતાં ઇટાલી ખાસ નોંધપાત્ર દેખાવ કરી શક્યું નથી. 2006માં તે ચેમ્પિયન બન્યું હતું. અમેરિકાએ એક વાર સેમિફાઇનલમાં પ્રવેશ કર્યો છે તો એશિયામાંથી એકમાત્ર સાઉથ કોરિયાએ જ સેમિફાઇનલમાં પ્રવેશ કર્યો છે. 2002માં જાપાન સાથે મળીને કોરિયાએ વર્લ્ડ કપ યોજ્યો હતો ત્યારે તેઓ સેમિફાઇનલ સુધી પહોંચ્યા હતા.